
		Vă înaintăm, alăturat, RAPORTUL asupra Propunerii legislative pentru completarea art.26 din Ordonanţa Guvernului nr.2/2001 privind regimul juridic al contravenţiilor, trimisă cu adresa nr. Pl- x 268/2020. 
     În raport cu obiectul şi conţinutul său, propunerea legislativă face parte din categoria legilor ordinare.

RAPORT
asupra
Propunerii legislative pentru completarea art.26 din Ordonanţa Guvernului nr.2/2001 privind regimul juridic al contravenţiilor

		În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru completarea art.26 din Ordonanţa Guvernului nr.2/2001 privind regimul juridic al contravenţiilor,trimisă cu adresa nr. Pl-x 268/2020.
Potrivit prevederilor art. 75 din Constituţia României, republicată şi ale art. 91 alin. (9) pct. 1 din Regulamentul Camerei Deputaţilor, republicat, Camera  Deputaţiloreste Cameră decizională.
Senatul, în calitate de primă Cameră sesizată, a respins propunerea legislativă în ședința din 5 mai 2020.
	Consiliul Legislativ, prin avizul cu nr.214/16.03.2020a avizat favorabilpropunerea legislativă, cu observații și propuneri.
Consiliul Economic și Social a avizat negativ inițiativa  legislativă.
Guvernul României a transmis două puncte de vedere în anii 2020 și 2021 prin care nu susține adoptarea propunerii legislative.
Comisia pentru drepturile omului, culte și problemele minorităților naționale a avizat favorabil propunerea legislativă prin avizul nr. 4c-6/250 din 20 mai 2020.
Comisia pentru egalitatea de șanse pentru femei și bărbați a avizat favorabil propunerea legislativă prin avizul nr. 4c-20/262 din 26 mai 2020.
Comisia pentru administrație publică și amenajarea teritoriului a avizat negativpropunerea legislativă prin avizul nr. 4c-7/200 din 2 iunie 2020.
[bookmark: _GoBack]Propunerea legislativă are ca obiectde reglementare completarea art.26 din OrdonanţaGuvernului nr.2/2001 privindregimuljuridic al contravenţiilor, cu douănoi alienate, înscopulstabiliriimodalităţii de afişare a procesului-verbal de constatare a contravenţieişi de stabilire a sancţiuniiînsituaţiileîn care domiciliulsausediulcontravenientului se află situate într-o altălocalitatedecâtaceeaîn care îşidesfăşoarăactivitateaagentulconstatator.
În conformitate cu prevederile art. 62 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Socialși punctele de vedere ale Guvernului României în şedinţa organizată în sistem mixt (fizic/online) din 3 noiembrie 2021. 
	La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
Cu ocazia dezbaterilor, membrii comisiei au constatat că soluția propusă prin inițiativa legislativă este una care determină o suplimentare nejustificată a atribuțiilor polițiștilor în condițiile în care la posturile de poliție comunale există de cele mai multe ori 3 sau maximum 4 funcții prevăzute, gradul de ocupare al acestora fiind mult mai mic. De asemenea, s-a apreciat că, pe de o parte, cadrul actual incident asigură exigențele necesare pentru realizarea comunicării, prin afișare, a proceselor – verbale de constatate și sancționare a contravențiilor, iar, pe de altă parte, că adoptarea unei asemenea reglementări va avea consecințe negative asupra eficienței activității de poliție, prin încărcarea volumului de muncă cu activități conexe.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei DeputaţilorrespinegereaPropunerii legislative pentru completarea art.26 din Ordonanţa Guvernului nr.2/2001 privind regimul juridic al contravenţiilor.
În raport cu obiectul şi conţinutul reglementării, propunerea legislativă face parte din categoria legilor ordinare.




PREŞEDINTE,                               SECRETAR,

Mihai AlexandruBadea                 Ladányi László-Zsolt







Șef serviciu, 
Paul Şerban

